Odense Adresse-Contoirs Efterretninger, 1844-10-28
Fædrelandet. Stænderforsamlingen i Roeskilde. Det var, som det berettedes i sidste Løverdagsavis, i det tredie Møde den 17 ds., at Ussings Andragende om Stats eenheden anmeldtes som modtaget af Præsidenten; dette Andragende gaaer ud paa: a) At Hs. M. Kongen paa en høitidelig Maade vil bringe til Undersaatternes Kundskab, at det danske Monarchie: det egentlige Danmark, Hertugdommerne Slesvig og Holsteen samt Hertugdømmet Lauenborg er et eneste adskilleligt Rige, dergaaer i udelelig Arv efter Kongelovens Bestemmelser, og at Allerhøistsamme vil vide at træffe de fornødne Foranstaltninger til for Eftertiden at standse ethvert Foretagende fra Undersaatternes Side, der gaaer ud paa at løsne Forbindelsen imellem de enkelte Statsdeele. b) At Østifternes og Nørrejyllands Provindsialstænder, maae vorde forenede paa en til samtlige Provindsers Tarv svarende Maade, og at et Lovudkast i denne Henseende maa blive udarbeidet og forelagt begge Stænderforsamlinger til Overveielse saa betimeligt, at den nye Jndretning kan træde i Virksomhed med næste Sexennium. c) At ligeledes et Lovudkast, sigtende til, at et tvaarigt Finantsbudget paa den af Østifternes Stænderforsamling i 1842 foreslaaede Maade kan til Betænkning blive forelagt en af Deelegerede fra Rigets forskjellige Stænderforsamlinger bestaaende Finantscommittee, der tillige vilde have at prøve de tidligere aflagte Stats regnskaber, maa blive udarbeidet og underkastet samtlige Forsamlingers Overveielse saa betimeligt, at dette nye Jnstitut kan tage sin Begyndelse senest med næste Sexennium. - Den kgl. Commissarius forelagde derefter 12 Lovudkast, idet han med Hensyn til disses Jndhold og Motiver henviste til Tidenden for Forhandlingerne i den sidstafholdte Provindsialstænder=Forsamling for Nørre-Jylland. Til at prøve de i forrige Møde forelagte 12 Lovudkast valgtes følgende Committeer: 1) Angaaende almindelig Værnepligt: Grev Ahlefeldt, Grev Knuth, Etatsr. Bang, Raadmand Hansen, Skibsklarer Kirck, Etatsr. Knudsen og Høiesteretsadvocat Lehmann. 2) Ang. Opkjøb af Landmandens Produkter, Neergaard, Hillerup, Sager, Povelsen og Haastrup. 3) Ang. Arv, Bang, Ussing, Larsen, Haastrup og Scavenius. 4) Ang. Reglerne med Hensyn til Grundafstaaelse i Anledning af Jernbaners Anlæg, Moltke, Harhoff, Carlsen. 5) Ang. Trykkefriheden: Ussing, Tutein, David, Lehmann og Bang; (Prof. Larsen, der havde ligesaa mange Stemmer som Bang, maatte vige for denne paa Grund af Alderen). 6) Ang. Vands Afledning eller Afbenyttelse: Etatsr. Neergaard, Moltke, Harhoff, Kherre Neergaard og Tutein. 7) Ang. Søn- og Helligdages Helligholdelse: Plesner, Mynster, Stenfeldt, Sognef. Jensen og Zeuthen. S) Ang. en Forandring i Straffen for ulovlig Skovhugst, begaaet om Søn= og Helligdage: Bang, Ahlefeldt og Olivarius, 9) Ang. Registrene til Pante= og Skjøde protocollerne: Cancellier. Hunderup, Harhoff og Ring. 10) Ang. ulovlig Brændeviinsbrænden paa Landet: Sidenius, Schulin og Hillerup. 11) Ang. Jords Afstaaelse til Kirkegaardes Udvidelse: Benzon, Povelsen og Moltke. 12) Ang. Ophævelse af den Amtsfattigkasserne, ifølge Reglement for Fattigvæsenet af 5 Juli 1803 § 47 Litr. a., tilkommende Afgift: Khr. Neergaard, Buchwald og Carlsen.